### 3.     Beslutning om takster og tilskud for daginstutitutioner som følge af udmøntning af pulje til normering i daginstitutioner 2021

**Åbent**

Sagsnr.: 326-2020-82146       J.nr.: 00.01.00           Dokumentnr.:
326-2021-74491

**Sagstype**

Beslutning.

**Resume og sagens baggrund**

På baggrund af Kommunalbestyrelsens beslutning om at udmønte
pulje for normering i daginstitutioner d. 26. januar 2021, er der foretaget ny
beregning af takster på dagtilbudsområdet.

**Indstillinger**

Direktøren indstiller at taksterne på dagtilbudsområdet
godkendes.

**Behandling**

Direktion.

Økonomiudvalget.

Kommunalbestyrelsen.

**Sagsfremstilling**

Den 26. januar 2021 besluttede Kommunalbestyrelsen at
udmønte puljen for normering i daginstitutioner. Det fremgår af puljens
betingelser i udmøntningsbrev fra undervisningsministeriet, at puljen som noget
nyt skal indgå i kommunens beregning af takster for forældrebetaling og tilskud
til private dagtilbud.

*Takster for forældre i daginstitutioner*

Som følge af puljen normering i daginstitutioner stiger forældrebetalingen
i 2021. I vedhæftede bilag  ses beregnede takster efter puljens udmøntning.

*Varsling af forældre i kommunale og selvejende daginstitutioner*

Det fremgår af dagtilbudsloven at forældre skal varsles 3
måneder før en ændring i forældrebetalingen foretages, dette er bekræftet af
undervisningsministeriet i forbindelse med genberegningen. Såfremt
Kommunalbestyrelsen godkender denne indstilling, vil administrationen varsle
samtlige forældre i kommunale og selvejende dagtilbud inden d. 1. maj 2021.
Dermed forventes det at den nye takst træder i kraft d. 1. august 2021.

Taksændringen vil i 2021 for en fuldtids vuggestueplads
betyde en stigning på 90 kr. pr. måned til 2.640 kr. og en fuldtids
børnehavetakst vil stige med 67 kr. pr. måned til 2.075 kr.

*Privatinstitutioner samt tilskud til privat pasning.*

Privatinstitutioner og tilskud til privat pasning vil alene
modtage tilskud indirekte via de gældende regler for tilskud til
privatinstitutioner og privat pasning. Tilskud beregnes på baggrund af
kommunale dagtilbud, og som følge af, at puljebeløbet til minimumsnormeringer i
2021 medtages i beregningen af forældrenes egenbetalingen til en plads i
kommunale og selvejende dagtilbud, betyder det, at driftstilskuddet til
privatinstitutioner og privat pasning ligeledes vil stige pr. 1. august 2021.

Forældre i private institutioner varsles evt. ændringer via
den private daginstitution eller private passer.

**Økonomiske konsekvenser**

Puljen til normering i daginstitutioner er i 2021 på i alt
5,366.000 mio.kr.

**Direktionens møde den 12. april
2021:**

Anbefales.

**Økonomiudvalgets møde den 21.
april 2021:**

Anbefales.

**Bilag**

|  |  |
| --- | --- |
| Takster\_2021\_\_\_Børn\_\_og\_Familieudvalget nye pr. [adresse] (opd. 06.04.21) | 326-2021-84531 |